
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 132 

6 Φεβρουάριου 2006 


Α ΠΟΦΑΣΕΙ Σ 

Αριθμ. 250374/240 

Πρόγραμμα οικονομικών ενισχύσεων στις ορεινές και 
μειονεκτικές Περιοχές 7ου έτους της περιόδου 
2000-2006, σε εκτέλεση του μέτρου 2.1. του Εγγρά¬ 
φου Προγραμματισμού Αγροτικής Ανάπτυξης 2000- 
2006». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του άρθρου 22 παρ. 2 περίπτωση γ' του ν. 992/1979 
(ΦΕΚ 280/Α/79). 

2. Του ν.δ. 131/1974 «Περί παροχής οικονομικών ενισχύ¬ 
σεων στη γεωργική, κτηνοτροφική, δασική και αλιευτική 
παραγωγή» όπως τροποποιήθηκε με τον ν. 1409/1986 
και τον ν. 2512/1997 (άρθρο 11). 

3. Τον ν. 2065/1992 (ΦΕΚ 113/Α/1992 ), άρθρο 39 παρ.10 
που αφορά τις κοινές αποφάσεις των Υπουργών Αγρο¬ 
τικής Ανάπτυξης και Τροφίμων και Οικονομικών για 
έγκριση οικονομικών ενισχύσεων. 

4. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

5. Των άρθρων 13-29 ν. 2637/1998 (ΦΕΚ 200 Α') «σύστα¬ 
ση ΟΠΕΚΕΠΕ» όπως τροποποιήθηκαν και συμπληρώθη¬ 
καν με το άρθρο 4 του ν. 2732/1999 (ΦΕΚ 154 Α') και το 
άρθρο 24 του ν. 2945/2001 (ΦΕΚ Α/223/2001). 

6. Της υπ’ αριθμ. 271562/2002 (ΦΕΚ 1042/Β'/2002) από¬ 
φασης του Υπουργού Αγροτικής Ανάπτυξης και Τρο¬ 
φίμων «περί εγκρίσεως του ΟΠΕΚΕΠΕ ως Οργανισμού 
Πληρωμής». 

7. Της υπ’ αριθ. 394555/2000 (ΦΕΚ 1324/ Β'/2000) κοινής 
υπουργικής απόφασης Υπουργών ΥΠΕΣΔΑ και Αγροτι¬ 
κής Ανάπτυξης και Τροφίμων. 

8. Του π.δ. 121/2004( ΦΕΚ 84/Α'/2004) «Διορισμός 
Υπουργών και Υφυπουργών» 

9. Της υπ’ αριθμ. Υ1/2004 απόφασης του Πρωθυπουρ¬ 
γού (ΦΕΚ 84/Α'/2004) «Μεταβολή τίτλων Υπουργείων και 
καθορισμός της σειράς τάξης των Υπουργείων». 

10. Της υπ’ αριθμ. 227200/2002 (ΦΕΚ 215/ Β'/2002) από¬ 
φασης του Υπουργού Γεωργίας «περί αρμοδιοτήτων 


των Δ/νσεων του Υπουργείου Γ εωργίας μετά την κα¬ 
τάργηση της ΓΕ.ΔΙΔΑΓΕΠ». 

11. Την υπ’ αριθμ.371352/16.5.2001 (ΦΕΚ 656/Β'/2001) Από¬ 
φαση του Υπουργού Γ εωργίας περί «Σύστασης - Οργά¬ 
νωσης Ειδικής Υπηρεσίας στο Υπουργείο Γ εωργίας με 
τον τίτλο Αρχή Διαχείρισης Εγγράφου Προγραμματι¬ 
σμού Αγροτικής Ανάπτυξης (ΕΠΑΑ)», όπως τροποποιή¬ 
θηκε με την 272080/26.2.2002 (ΦΕΚ 1258/Β'/2001) όμοια. 

12. Της υπ’ αριθμ. 389578/21.11.2000 κοινής απόφασης 
των Υπουργών Οικονομικών και Γ εωργίας «Κανονισμός 
διαδικασίας πληρωμών του ΟΠΕΚΕΠΕ- Ν.Π.Ι.Δ. των ενι¬ 
σχύσεων που βαρύνουν τον ΕΛΕΓΕΠ» 

13. Του Καν. (ΕΚ) αριθμ. 1257/1999 του Συμβουλίου για 
τη στήριξη της αγροτικής ανάπτυξης από το ΕΓΤΠΕ 
και για την τροποποίηση και κατάργηση ορισμένων 
κανονισμών. 

14. Του Καν. (ΕΚ) αριθμ. 1258/1999 του Συμβουλίου «Περί 
χρηματοδότησης της Κοινής Γεωργικής Πολιτικής». 

15. Τον Καν. (ΕΚ) 1782/2003 του Συμβουλίου για τη 
θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης για 
τους γεωργούς και για την τροποποίηση κανονισμών 

16. Του Καν.1260/1999 του Συμβουλίου «Περί γενικών 
Διατάξεων για τα Διαρθρωτικά Ταμεία» 

17. Τον Καν. (ΕΚ) 2603/1999 της Επιτροπής για θέ¬ 
σπιση μεταβατικών κανόνων όσον αφορά τη στήριξη 
της αγροτικής ανάπτυξης που προβλέπεται από τον 
Καν.(ΕΚ) 1257/1999 του Συμβουλίου. 

18. Του Καν. 1663/1995 της Επιτροπής «Περί εκκαθά¬ 
ρισης λογαριασμών» όπως τροποποιήθηκε με τον Καν. 
(ΕΚ) 2245/1999 

19. Του Καν. (ΕΚ) αριθμ. 817/2004 για τη θέσπιση λε¬ 
πτομερών κανόνων εφαρμογής του Καν. (ΕΚ) αριθμ. 
1257/1999 του Συμβουλίου για τη στήριξη της αγροτικής 
ανάπτυξης από το ΕΓΤΠΕ. 

20. Τον Καν. (ΕΚ) 796/2004 της Επιτροπής σχετικά με 
τη θέσπιση λεπτομερών κανόνων για την εφαρμογή 
της πολλαπλής συμμόρφωσης, της διαφοροποίησης 
και του ολοκληρωμένου συστήματος διαχείρισης και 
ελέγχου που προβλέπονται στον Καν (ΕΚ) 1782/2003 
του Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς. 

21. Τον Καν. (ΕΚ) 1973/2004 της Επιτροπής για τη θέ¬ 
σπιση λεπτομερών κανόνων εφαρμογής του Καν. (ΕΚ) 
1782/2003 του Συμβουλίου όσον αφορά τα καθεστώτα 
στήριξης τα προβλεπόμενα βάσει των τίτλων 4 και 4α 
του εν λόγω κανονισμού και τη χρήση των εκτάσεων 
γης που προκύπτουν από την παύση καλλιέργειας για 
την παραγωγή πρώτων υλών. 

22. Την υπ’ αριθμ. Ε(2000) 2733/27.9.2000 απόφαση Ε.Ε. 
με την οποία εγκρίθηκε το Σχέδιο Αγροτικής Ανάπτυ¬ 
ξης - Τμήμα Εγγυήσεων 2000-2006 ως Έγγραφο Προ¬ 
γραμματισμού Αγροτικής Ανάπτυξης και την υπ’ αριθμ. 
Ε(2003) 3139/22.8.2003 απόφαση της Επιτροπής για την 
έγκριση τροποποιήσεων του ΕΠΑΑ καθώς και την υπ’ 
αριθμ. 0 (2005)1690/31.5.2005 Απόφαση της Επιτροπής 
για την έγκριση τροποποιήσεων ΕΠΑΑ . 

23. Το υπ’ αριθμ. ΑΘΗΟ20715/12.8.2ΘΘ5 έγγραφο της 
Ευρωπαϊκής Επιτροπής για την κοινοποίηση τροποποι¬ 
ήσεων στο Έγγραφο Προγραμματισμού Αγροτικής Ανά¬ 
πτυξης. 

24. Την υπ’ αριθμ. 37930/ΔΙΟΕ 1264/14.10.2005 Απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομίας και Οικονομικών 
στους Υφυπουργούς Οικονομίας και Οικονομικών». 

25. Το Ενημερωτικό Σημείωμα του Γενικού Γραμματέα Υπ. 
Αγροτικής Ανάπτυξης και Τροφίμων με το οποίο εισηγείται 
την εφαρμογή του προγράμματος χορήγησης οικονομικών 
ενισχύσεων στις ορεινές και μειονεκτικές περιοχές. 

26. Το γεγονός ότι από την παρούσα προκαλείται 
δαπάνη σε βάρος του Τακτικού Προϋπολογισμού όπως 
περιγράφεται στο Αρθρο 7 

27. Την υπ’ αριθμ. 278453/3556/12.5.2005 εγκύκλιο Γε¬ 
νικού Γραμματέα για το πρόγραμμα οικονομικών ενι¬ 
σχύσεων στις Μειονεκτικές και Ορεινές περιοχές 7ου 
έτους της περιόδου 2000- 2006. 

28. Το υπ’ αριθμ. 284108/4347/14.6.2005 έγγραφο της 
Δ/νσης Προγραμματισμού και Γ.Δ «Παράταση προθε¬ 
σμίας υποβολής του Προγράμματος των οικονομικών 
ενισχύσεων στις ορεινές και μειονεκτικές περιοχές κα¬ 
θώς και στα νησιά του Αιγαίου Πελάγους για το έτος 
2005», αποφασίζουμε: 

• Εγκρίνουμε τη χορήγηση οικονομικών ενισχύσε¬ 
ων για την εφαρμογή του προγράμματος Εξισωτικής 
Αποζημίωσης έτους 2005 στις ορεινές και μειονεκτικές 
περιοχές της χώρας όπως αυτές ορίζονται στην οδηγία 
85/148/ΕΟΚ όπως τροποποιήθηκε και ισχύει «περί του 
Κοινοτικού Καταλόγου των μειονεκτικών περιοχών κατά 
την έννοια των άρθρων 17-21 του Καν.(Ε.Ε,) 1257/1999 του 
Συμβουλίου όπως τροποποιήθηκε με τον Καν. 1783/2003 
και τον Καν 817/2004 του Συμβουλίου». 

• Οι δικαιούχοι, το ύψος της ενίσχυσης οι όροι και 
προϋποθέσεις ενίσχυσης, η διαδικασία χορήγησης, τα 
κριτήρια επιλεξιμότητας, οι έλεγχοι, ο τρόπος χρηματο¬ 
δότησης και οι κυρώσεις καθορίζονται στη συνέχεια . 

ΑΡΘΡΟ 1° 

1 . Γεωργός είναι: 

α) Το φυσικό πρόσωπο το οποίο πληροί τις παρακάτω 
προϋποθέσεις: 

• είναι κάτοχος γεωργικής εκμετάλλευσης 

• λαμβάνει τουλάχιστον το 25% του συνολικού ατο¬ 
μικού του εισοδήματος από απασχόληση στη γεωργική 
του εκμετάλλευση (συμπεριλαμβανομένης και της γε¬ 
ωργικής εκμετάλλευσης της/του συζύγου). 


• απασχολείται αυτοπροσώπως και επαγγελματικά 
σ’ αυτήν 

• δεν έχει μόνιμη εξωγεωργική απασχόληση. Σαν μό¬ 
νιμα απασχολούμενοι σε δραστηριότητες εκτός γεωρ¬ 
γίας, θεωρούνται όσοι κατά το αιτούμενο έτος για Ε.Α., 
πραγματοποίησαν περισσότερα από 140 ημερομίσθια 
σε εξωγεωργικούς τομείς, ή και ξεπέρασαν το εισόδημα 
αναφοράς όπως αυτό ισχύει κάθε φορά. 

• το οικογενειακό εξωαγροτικό του εισόδημα, δεν 
πρέπει να ξεπερνά το 150% του Εισοδήματος Αναφο¬ 
ράς, όπως αυτό ορίζεται στις εκδιδόμενες αποφάσεις 
Υπουργού Αγροτικής Ανάπτυξης και Τροφίμων. 

β) Το νομικό πρόσωπο το οποίο: 

• Είναι κάτοχος γεωργικής εκμετάλλευσης, ασκεί 
γεωργική δραστηριότητα και τα εισοδήματα που προ¬ 
έρχονται απ’ αυτήν είναι ίσα ή μεγαλύτερα από τυχόν 
άλλα εισοδήματά του. 

• Η πλειοψηφία των μελών ή μετόχων ή εταίρων κα¬ 
θώς και ο εκπρόσωπος αυτού ασκούν γεωργία κατά την 
έννοια του φυσικού προσώπου (α). 

• Διαθέτει τουλάχιστον τρία μέλη. 

• Εμφανίζεται με μία από τις παρακάτω μορφές : 

1. εταιρείας με νομική προσωπικότητα 

2. ενώσεως φυσικών προσώπων σε 

- ομάδες Κοινής Εκμετάλλευσης 

- κλαδικές Οργανώσεις Παραγωγής Αγροτικού Συ¬ 
νεταιρισμού 

- αγροτικού συνεταιρισμού του ν. 2810/2000 όπως 
ισχύει κάθε φορά 

2. Γεωργική εκμετάλλευση. 

Γ εωργική Εκμετάλλευση νοείται η μονάδα παραγωγής 
προς πώληση ενός ή περισσοτέρων προϊόντων των κλά¬ 
δων της Γεωργίας , υπό ενιαία διοίκηση και διαχείριση. 
Στις δραστηριότητες της γεωργικής εκμετάλλευσης 
πλην της πρωτογενούς παραγωγής περιλαμβάνονται 
η διακίνηση, μεταφορά, τυποποίηση, συσκευασία, απο¬ 
θήκευση, μεταποίηση, χονδρική και λιανική πώληση 
αποκλειστικά των προϊόντων που παράγει η εκμετάλ¬ 
λευση. 

3. α. Νέος Αγρότης: 

Είναι ο κατά κύριο επάγγελμα αγρότης ηλικίας μικρό¬ 
τερης των 40 ετών και ο οποίος δεν έχει συμπληρώσει 
5 χρόνια στην γεωργία από την ημερομηνία πρώτης 
εγκατάστασης. 

β. Διάδοχος Πρόωρης συνταξιοδότησης 

Ως διάδοχος γεωργός θεωρείται το φυσικό πρόσωπο 
που διαδέχεται στην γεωργική εκμετάλλεύση τον απο- 
χωρούντα πρόωρα συνταξιοδοτούμενο γεωργό. 

4. Κάτοχος γεωργικής εκμετάλλευσης 

Ως κάτοχος γεωργικής εκμετάλλευσης θεωρείται: 

α. Ο ιδιοκτήτης γεωργικής εκμετάλλευσης 

β. Ο μισθωτής ή αγρολήπτης της γεωργικής εκμετάλ¬ 
λευσης, εφόσον η μίσθωση ή η αγροληψία έχει συναφθεί 
εγγράφως. 

5. Αρχηγός γεωργικής εκμετάλλευσης 

Είναι το φυσικό πρόσωπο με πλήρη δικαιοπρακτική 
ικανότητα, το οποίο είναι οικονομικά και νομικά υπεύθυ¬ 
νο για τη γεωργική εκμετάλλευση και συμμετέχει στην 
κανονική της λειτουργία 

6. Συγκρίσιμο εισόδημα 

Είναι η μέση ετήσια αμοιβή των απασχολουμένων με 
σχέση εξαρτημένης εργασίας στους κλάδους της παρα¬ 
γωγικής δραστηριότητας, εκτός της γεωργίας, η οποία 

καθορίζεται, με βάση στοιχεία που παρέχονται από το 
Υπουργείο Οικονομίας και Οικονομικών. 

Στα εξωγεωγικά εισοδήματα δεν περιλαμβάνονται 
πρόσοδοι που προέρχονται από την αλλοδαπή 

7. Εισόδημα αναφοράς: 

Είναι το εισόδημα προς το οποίο συγκρίνεται το ει¬ 
σόδημα του γεωργού από την εκμετάλλευση και είναι 
ίσο ή κατώτερο του συγκρίσιμου εισοδήματος. 

8. Ορεινές και Μειονεκτικές περιοχές: 

Είναι οι περιοχές που περιλαμβάνονται στον κατάλογο 
της οδηγίας 85/148/ΕΟΚ του Συμβουλίου της 29.1.1985, 
για την τροποποίηση της οδηγίας 81/645/ΕΟΚ περί του 
κοινοτικού καταλόγου των μειονεκτικών γεωργικών πε¬ 
ριοχών, κατά την έννοια των άρθρων 17-21 του Καν. (Ε.Ε.) 
1257/1999 όπως ισχύει. 

9. Μόνιμοι κάτοικοι ορεινών και μειονεκτικών περι¬ 
οχών: 

Είναι όσοι κατοικούν στις ορεινές και μειονεκτικές 
περιοχές, όλη τη διάρκεια του χρόνου. 

10. Μετακινούμενοι κτηνοτρόφοί: 

Είναι εκείνοι οι οποίοι για διάστημα τουλάχιστον πέ¬ 
ντε (5) μηνών το χρόνο, εκτρέφουν και μετακινούν τα 
ζώα τους (αιγοπρόβατα - βοοειδή) μεγέθους τουλάχι¬ 
στον 5 ζωϊκές μονάδες στους βοσκότοπους των ορεινών 
και μειονεκτικών περιοχών, ανεξάρτητα από την έδρα 
της μόνιμης - κατοικίας τους, εφόσον έχουν και τις 
λοιπές προϋποθέσεις που ορίζονται για το πρόγραμμα 
καταβολής - εξισωτικής αποζημίωσης. Με απόφαση του 
Υπουργού Αγροτικής Ανάπτυξης και Τροφίμων είναι 
δυνατόν να μειώνεται κατά περιοχή και έτος το ως 
άνω ελάχιστο χρονικό διάστημα των πέντε (5) μηνών 
σε τέσσερις (4) μήνες, εφόσον συντρέχουν εξαιρετικές 
περιπτώσεις. 

11. Βοσκότοποι: 

Οι εκτάσεις των βοσκοτόπων δύνανται να είναι Ιδι¬ 
ωτικοί (Ιδιόκτητοι ή ενοικιαζόμενοι) ή Κοινόχρηστοι 
(Δημοτικοί ή Κοινοτικού με νόμιμη είσοδο των ζώων 
σύμφωνα με τις διατάξεις του ν. 1080/1980 όπως ισχύει 
κάθε φορά. 

Ειδικότερα για να ληφθούν υπόψη οι καταστάσεις που 
συντάσσονται στα πλαίσια εφαρμογής του ανωτέρω 
νόμου θα πρέπει: 

• να περιέχουν το σύνολο των κτηνοτροφών που 
έχουν δικαίωμα να βόσκουν τα ζώα τους καθώς και τον 
αριθμό των ζώων κατά κτηνοτρόφο που έχουν δικαίωμα 
εισόδου στον βοσκότοπο. 

• Να αξιοποιούνται συστηματικά από ζώα της εκμε¬ 
τάλλευσης (βοοειδή, αιγοπρόβατα, ιπποειδή). 

• Η πυκνότητα των ζώων ανά εκτάριο (10 στρεμ.), θα 
πρέπει να κυμαίνεται εντός των ορίων μέγιστο και ελά¬ 
χιστο που ορίζεται από τους ΚΟΓΠ και θα λαμβάνεται 
υπόψη ο αριθμός των στρεμμάτων που αξιοποιεί η κάθε 
ζωϊκή μονάδα (ΖΜ). 

12. Ανωτέρα βία. 

Σύμφωνα με την πάγια νομολογία , ανωτέρα βία υπάρ¬ 
χει όταν η ανθρώπινη σκέψη και πρόνοια δεν μπορεί να 
προβλέψει και να προλάβει το επιζήμιο γεγονός. 

Περιπτώσεις ανωτέρας βίας είναι δυνατόν να χαρα- 
κτηρισθούν τα εξής περιστατικά: 

• Θάνατος του κατόχου της εκμετάλλευσης 

• Μακροχρόνια ανικανότητα προς εργασία του κατό¬ 
χου της εκμετάλλευσης 


• Απαλλοτρίωση σημαντικού τμήματος της εκμετάλ¬ 
λευσης, εφόσον δεν ήταν προβλέψιμη την ημέρα ανά¬ 
ληψης της δέσμευσης. 

• Σοβαρή φυσική καταστροφή που έπληξε σημαντικά 
την γεωργική έκτασης της εκμετάλλευσης. 

• Καταστροφή λόγω ατυχήματος, τω κτιρίων της εκ¬ 
μετάλλευσης που προορίζονταν για την εκτροφή των 
ζώων. 

• Επιζωοτία που προσβάλει το σύνολο ή μέρος της 
αγέλης του κατόχου της εκμετάλλευσης. 

Οι περιπτώσεις ανωτέρας βίας εξετάζονται μόνο στην 
περίπτωση που οι σχετικές κατά περίπτωση αποδείξεις, 
υποβληθούν στην οικεία Δ/νση Αγροτικής Ανάπτυξης 
εγγράφως το αργότερο εντός διαστήματος 30 εργα¬ 
σίμων ημερών από την στιγμή που ο δικαιούχος είναι 
σε θέση να το πράξει. 

ΑΡΘΡΟ 2 

1. ΔΙΚΑΙΟΥΧΟΙ 

Δικαιούχοι του προγράμματος της Εξισωτικής Αποζη¬ 
μίωσης μπορούν να κριθούν φυσικά και νομικά πρόσωπα 
εφόσον πληρούν τις ακόλουθες προϋποθέσεις: 

α είναι γεωργοί, όπως ορίζεται στο άρθρο 1 της πα¬ 
ρούσας. 

β. είναι Έλληνες υπήκοοι ή υπήκοοι των Κ-Μ της ΕΕ. 

γ. είναι αρχηγοί γεωργικών εκμεταλλεύσεων. 

δ. είναι νόμιμοι κάτοχοι γεωργικών εκμεταλλεύσεων. 

ε. είναι ενήλικα άτομα με πλήρη δικαιοπρακτική ικα¬ 
νότητα ηλικίας μέχρι 65 ετών. 

στ. κατέχουν νόμιμα και αξιοποιούν με αυτοαπασχό¬ 
ληση στα όρια των ορεινών ή μειονεκτικών ή με ειδικά 
προβλήματα περιοχών τουλάχιστον 20 στρέμματα χρη¬ 
σιμοποιούμενης γεωργικής έκτασης .Στα 20 στρέμματα 
περιλαμβάνονται η έκταση των βοσκοτόπων καθώς και 
καλλιέργειες μη επιδοτούμενες με Εξισωτική αποζημί¬ 
ωση. 

ζ. είναι μόνιμοι κάτοικοι των περιοχών της οδηγίας 
85/148/ΕΟΚ (ορεινές, μειονεκτικές και με ειδικά προ¬ 
βλήματα), όπως τροποποιήθηκε και ισχύει με εξαίρεση 
τους μετακινούμενους κτηνοτρόφους όπως ορίζονται 
στο άρθρο 1 της παρούσας. 

Επίσης δύνανται να κριθούν δικαιούχοι 

1. Δασεργάτες, αλιεργάτες, εργάτες γης, μικροεπαγ- 
γελματίες μόνιμοι κάτοικοι κοινοτικού ή Δημοτικού Δι¬ 
αμερίσματος μέχρι 2.000 κατοίκους, εφόσον τηρούν και 
τις λοιπές προϋποθέσεις. 

2. Οι έμμεσα συνταξιοδοτούμενοι, εφόσον έχουν και 
τις λοιπές προϋποθέσεις, όπως αυτές ορίζονται στην 
παρούσα. 

3. Ανάπηροι με ποσοστό αναπηρίας μικρότερο από 
67%, εφόσον έχουν και τις λοιπές προϋποθέσεις, όπως 
αυτές ορίζονται στην παρούσα απόφαση. 

2. ΜΗ ΕΠΙΛΕΞΙΜΟΙ ΔΙΚΑΙΟΥΧΟΙ 

Δεν δύνανται να κριθούν δικαιούχοι οι παρακάτω πε¬ 
ριπτώσεις: 

α. Όσοι διώκονται ποινικά ή εκτίουν φυλάκιση οι ίδιοι 
ή μέλη των οικογενειών τους, που έχουν οικονομική 
σχέση με την εκμετάλλευση, για δραστηριότητες που 
έχουν σχέση με καλλιέργεια, διάθεση, κατοχή εμπορία 
ναρκωτικών ουσιών ζωοκλοπή , καταστροφή του περι¬ 
βάλλοντος , απάτη σε βάρος του Δημοσίου. 

β. Όσοι παίρνουν σύνταξη, σαν άμεσα ασφαλισμένοι, 
από οποιοδήποτε ταμείο εσωτερικού ή εξωτερικού. 

γ. Όσοι έχουν μόνιμη εξωγεωργική απασχόληση εξαρ¬ 
τημένη ή μη ή είναι ελεύθεροι επαγγελματίες. 

δ. Όσοι έχουν ποσοστό αναπηρίας ίσο ή μεγαλύτερο 
του 67% 

3. ΥΠΟΧΡΕΩΣΕΙΣ 

Αναλαμβάνουν την υποχρέωση για 5 τουλάχιστον έτη 
από την πρώτη πληρωμή της Εξισωτικής Αποζημίω¬ 
σης: 

• Να ασκούν την γεωργική δραστηριότητα τουλάχιστο 
με τους όρους που εντάχθηκαν στο μέτρο. 

• Να χρησιμοποιούν καθ’ όλη τη περίοδο της δέσμευ¬ 
σής τους κώδικες ορθής γεωργικής πρακτικής που συμ¬ 
βιβάζονται με τις απαιτήσεις για την προστασία του 
περιβάλλοντος και τη διαφύλαξη του φυσικού χώρου, 
ιδίως αειφορικής γεωργίας. Ειδικότερα να τηρούν τους 
Κώδικες Ορθής Γεωργικής Πρακτικής (άρθρο 6 της πα¬ 
ρούσας). 

• Να μη χρησιμοποιούν στην εκτροφή βοοειδών απα¬ 
γορευμένες ουσίες δυνάμει της οδηγίας 96/22/ΕΚ (ΕΙ_ 


125) ή ουσίες που επιτρέπονται μεν με βάση την ανωτέ¬ 
ρω οδηγία αλλά χρησιμοποιήθηκαν παράνομα, ούτε να 
ανιχνευθούν κατ’ εφαρμογή της οδηγίας 96/23/ΕΚ, ούτε 
να βρεθεί σε οποιαδήποτε μορφή στην εκμετάλλευση 
απαγορευμένη ουσία ή προϊόν ή επιτρεπόμενη ουσία ή 
προϊόν δυνάμει της οδηγίας 96/22/ΕΟΚ που όμως κα- 
τέχεται παράνομα 

• Να συνεργάζονται στην εφαρμογή δράσεων εξυγί¬ 
ανσης της κτηνοτροφίας. 

• Να δέχονται ανεπιφύλακτα και να διευκολύνουν τους 
ελέγχους που πραγματοποιούν Εθνικά και Κοινοτικά 
όργανα. 

ΣΗΜΕΙΩΣΗ: 

Μετά την πρώτη πενταετία (δηλαδή τη δεύτερη, τρί¬ 
τη κ.λπ.) οι υποχρεώσεις εστιάζονται μόνο στο τρέχον 
έτος. 

Με την ολοκλήρωση των δεσμεύσεων του παραγωγού 
για την πρώτη πενταετία μετά την ένταξή του, ακόμα 
και στις περιπτώσεις που αυτό συνέβη πριν την προ¬ 
γραμματική περίοδο 2000-2006 τα παραπάνω ισχύουν 
για το τρέχον έτος. 


ΑΡΘΡΟ 3 

1. ΑΝΩΤΑΤΟ ΧΟΡΗΓΟΥΜΕΝΟ ΥΨΟΣ ΕΞΙΣΩΤΙΚΗΣ ΑΠΟΖΗΜΙΩΣΗΣ ΓΙΑ ΦΥΣΙΚΑ ΚΑΙ ΝΟΜΙΚΑ ΠΡΟΣΩΠΑ 

(α) Το συνολικό ετήσιο ποσό της Εξισωτικής Αποζημίωσης που μπορεί να χορηγηθεί κατά περίπτωση δικαιούχου 
(φυσικό πρόσωπο), δύναται να φτάσει: 


ΠΕΡΙΟΧΗ 

ΔΙΚΑΙΟΥΧΟΣ 

ΑΝΩΤΑΤΑ ΠΟΣΑ ΣΕ ΕΥΡΩ 


Νέος γεωργός ή και διάδοχος 
πρόωρης συνταξιοδότησης 
(Αρθρο 8, Καν. 1257/1999) 

6.100 

Ορεινή περιοχή 

Νέος γεωργός 
(Αρθρο 8 με πράσινο 
πιστοποιητικό και βιώσιμη 
εκμετάλλευση) 

6.600 


Κάτοικος νησιών Αιγαίου 

5.500 


Λοιποί δικαιούχοι 

5.000 


Νέος γεωργός ή και διάδοχος 
πρόωρης συνταξιοδότησης 
(Αρθρο 8, Καν. 1257/1999) 

5.500 

Μειονεκτικές και με 
ειδικά προβλήματα 
περιοχές 

Νέος γεωργός 
(Αρθρο 8 με πράσινο 
πιστοποιητικό και βιώσιμη 
εκμετάλλευση) 

6.100 


Κάτοικος νησιών Αιγαίου 

5.000 


Λοιποί δικαιούχοι 

4.500 

2. ΥΠΟΛΟΓΙΣΜΟΣ ΤΟΥ ΥΨΟΥΣ ΤΗΣ ΕΞΙΣΩΤΙΚΗΣ ΑΠΟΖΗΜΙΩΣΗΣ ΓΙΑ ΦΥΣΙΚΑ ΚΑΙ ΝΟΜΙΚΑ ΠΡΟΣΩΠΑ 

Το ύψος ενίσχυσης κατά περίπτωση δικαιούχου - υπολογίζεται με βάση τον αριθμό των στρεμμάτων που κατέχεται 
νόμιμα και αξιοποιείται συστηματικά στα όρια των ορεινών, μειονεκτικών και με ειδικά προβλήματα περιοχών και 
διαφοροποιείται ανάλογα με τους αναπτυξιακούς στόχους και ιδίως την αναβίωση φθινουσών περιοχών των οποίων 
η τοπική οικονομία εξαρτάται από τον πρωτογενή τομέα, τη σοβαρότητα των μονίμων φυσικών μειονεκτημάτων, 
την κατεύθυνση παραγωγής και την οικονομική διάρθρωση της εκμετάλλευσης ως ακολούθως: 


Α. ΟΡΕΙΝΕΣ ΠΕΡΙΟΧΕΣ 
(Ποσά σε ΕΥΡΩ ανά στρέμμα) 


Τρόπος Αξιοποίησης 
της έκτασης 

ΝΕΟΣ ΓΕΩΡΓΟΣ 

ΛΟΙΠΟΙ ΔΙΚΑΙΟΥΧΟΙ 

Με πράσινο 
Πιστοποιητικό 

Ν.Γ εωργοί 
ή & διάδοχοι 
Πρόωρης 
συνταξιοδότη-σης 

Νησιά 

Αιγαίου 

Λοιπών περιοχών 

ΕΥΡΩ 

ΕΥΡΩ 

ΕΥΡΩ 

ΕΥΡΩ 

Ζωοτροφές για πώληση 

Αρωματικά και 
Φαρμακευτικά φυτά 

Ψυχανθή 

Εκτός διατροφής 

ΝΟΝ ΡΟΟϋ 

14 

12,5 

11 

10 

Λοιπές καλλιέσνειεο 

8 

8 

8 

8 

Βοσκότοποι με 
συγκομιζόμενες 
ζωοτροφές για 
αυτοκατανάλωση 

16 

15 

14 

11 

Βοσκότοποι 
χωρίς συγκομιζόμενες 
ζωοτροφές για 
_αυτοκατανάλωση_ 

14 

12,5 

11 

10 


Β. ΜΕΙΟΝΕΚΤΙΚΕΣ ΚΑΙ ΜΕ ΕΙΔΙΚΑ ΠΡΟΒΛΗΜΑΤΑ ΠΕΡΙΟΧΕΣ 
(Ποσά σε ΕΥΡΩ ανά στρέμμα) 


Τρόπος Αξιοποίησης 
της έκτασης 

ΝΕΟΣ ΓΕΩΡΓΟΣ 

ΛΟΙΠΟΙ ΔΙΚΑΙΟΥΧΟΙ 

Με πράσινο 
Πιστοποιητικό 

Ν.Γ εωργοί 
ή & διάδοχοι 
Πρόωρης 
συνταξιοδότη-σης 

Νησιά 

Αιγαίου 

Λοιπών περιοχών 

ΕΥΡΩ 

ΕΥΡΩ 

ΕΥΡΩ 

ΕΥΡΩ 

Ζωοτροφές για πώληση 

Αρωματικά και 
Φαρμακευτικά φυτά 

Ψυχανθή 

Εκτός διατροφής 

ΝΟΝ ΡΟΟϋ 

12.5 

11 

10 

10 

Λοιπές καλλιέργειες 

6,5 

6,5 

6.5 

6,5 

Βοσκότοποι με 
συγκομιζόμενες 
ζωοτροφές για 
αυτοκατανάλωση 

15 

14 

12,5 

11 

Βοσκότοποι 
χωρίς συγκομιζόμενες 
ζωοτροφές για 
αυτοκατανάλωση 

12,5 

11 

10 

9 

3 ΠΑΡΑΜΕΤΡΟΙ ΠΟΥ ΔΕΝ ΛΑΜΒΑΝΟΝΤΑΙ ΥΠΟΨΗ 
ΣΤΟΝ ΥΠΟΛΟΓΙΣΜΟ ΤΟΥ ΥΨΟΥΣ ΤΗΣ ΕΞΙΣΩΤΙΚΗΣ 
ΑΠΟΖΗΜΙΩΣΗΣ 

1. Εκτάσεις πέραν των 150 στρεμμάτων καλλιεργού¬ 
μενης έκτασης ή πέραν των 500 στρεμμάτων βοσκο¬ 
τόπων. 

2. Οι καλλιέργειες με μεγάλη πρόσοδο, (καπνός, βαμ¬ 
βάκι, εσπεριδοειδή, κηπευτικά (εκτός από πατάτες), αν¬ 
θοκομικές καλλιέργειες, ζαχαρότευτλα) με εξαίρεση τα 
νησιά του Αιγαίου Πελάγους. 

3. Εκτάσεις που δεν αξιοποιούνται συστηματικά καθ’ 
όλη τη διάρκεια του έτους καθώς και εκτάσεις που 
εξαιρούνται με απόφαση του Υπουργού Αγροτικής Ανά¬ 
πτυξης & Τροφίμων. 

4. ΠΑΡΑΜΕΤΡΟΙ ΠΟΥ ΛΑΜΒΑΝΟΝΤΑΙ ΥΠΟΨΗ ΣΤΟΝ 
ΥΠΟΛΟΓΙΣΜΟ ΤΟΥ ΥΨΟΥΣ ΤΗΣ ΕΞΙΣΩΤΙΚΗΣ ΑΠΟΖΗ¬ 
ΜΙΩΣΗΣ 

Στον υπολογισμό του ύψους ενίσχυσης της Εξισωτικής 
Αποζημίωσης λαμβάνονται υπ όψιν: 

1. Εκτάσεις μεγέθους 20 έως 150 στρεμμάτων. 

2. Βοσκότοποι ενισχύονται μέχρι 500 στρεμμάτων, εφ' 
όσον πληρούν τις ακόλουθες προϋποθέσεις: 

α. Να κατέχονται νόμιμα εφόσον πρόκειται για ιδι¬ 
ωτικό βοσκότοπο ή τα ζώα να εισέρχονται σε αυτόν 
νόμιμα εφόσον πρόκειται για κοινόχρηστο βοσκότοπο 
(Δημοτικό ή Κοινοτικό). 

β. Να έχουν χαρτογραφικό υπόβαθρο (κωδικό) 

Για την είσοδο των ζώων στους Δημοτικούς και Κοι¬ 
νοτικούς βοσκότοπους εφαρμόζονται οι διατάξεις του 
ν. 1080/1980 όπως ισχύει. 

Ειδικότερα για να ληφθούν υπόψη οι καταστάσεις που 
συντάσσονται στα πλαίσια εφαρμογής του ανωτέρω 
νόμου θα πρέπει: 

β.1. Να περιέχουν το σύνολο των κτηνοτροφών που 
έχουν δικαίωμα να βόσκουν τα ζώα τους καθώς και το 
σύνολο των ζώων κατά κτηνοτρόφο που έχει δικαίωμα 
εισόδου στον βοσκότοπο. 

β.2. Να αξιοποιούνται συστηματικά από ζώα της εκμε¬ 
τάλλευσης (βοοειδή, αιγοπρόβατα, ιπποειδή) 

β.3. Η πυκνότητα των ζώων ανά 10 στρέμματα θα πρέ¬ 
πει να κυμαίνεται εντός των ορίων μέγιστο και ελάχιστο 
που ορίζονται με τους ΚΟΓΠ. Θα λαμβάνεται υπόψη ο 
αριθμός των στρεμμάτων που αξιοποιεί η κάθε ζωϊκή 
μονάδα (ΖΜ). 

Η σχέση αυτή μπορεί να μεταβληθεί στις περιπτώσεις 
εφαρμογής προγράμματος εκτατικοποίησης, όπως αυτό 
εφαρμόζεται στα πλαίσια του μέτρου 3.1 του Ε.Π.Α.Α. 
(γεωργοπεριβαλλοντικά). 

5 ΠΥΚΝΟΤΗΤΕΣ ΒΟΣΚΗΣΗΣ 


ΕΙΔΟΣ 

ΓΕΩΓΡΑΦΙΚΟ 

ΔΙΑΜΕΡΙΣΜΑ 

ΠΥΚΝΟΤΗΤΑ 
ΜΖΚ/10 στρ 

ΒΟΟΤΡΟΦΙΑ 

Όλη η χώρα 

0,3 -1,9 

ΑΙΓΟΠΡΟΒΑΤΟΤΡΟΦΙΑ 

Νησιά 

0,1-1,0 

Εύβοια και Κρήτη 

0,1-1,4 

Ηπειρωτική χώρα 

0,3-1,4 


Εξαιρούνται τα νησιά και νησίδες που υπάγονται 
σ'αυτά όπου ισχύει η πυκνότητα των νήσων. 

Τα όρια της πυκνότητας βόσκησης ενός συγκεκριμέ¬ 
νου βοσκοτόπου δύναται, εφόσον υπάρχει διαχειριστική 


μελέτη, να προσαρμόζονται στα όρια της μελέτης με 
απόφαση του Οικείου Νομάρχη. 

6. ΓΕΝΙΚΑ 

Α. Το ποσό της ενίσχυσης που προκύπτει σύμφωνα 
με τους παραπάνω πίνακες δύναται να μειώνεται σε 
ειδικές περιπτώσεις με απόφαση του Υπ. Αγροτικής 
Ανάπτυξης και Τροφίμων με τον περιορισμό ότι η μέση 
σταθμισμένη ενίσχυση ανά 10 στρεμ. δεν είναι κατώτερη 
από 25 ΕΥΡΩ. 

Β. Στα νησιά του Αιγαίου Πελάγους, η Εξισωτική Απο¬ 
ζημίωση μπορεί να χορηγείται για όλες τις φυτικές 
καλλιέργειες εφόσον αυτές πραγματοποιούνται κατά 
τρόπο σύμφωνο με τις απαιτήσεις για την προστασία 
του περιβάλλοντος και εντός του ανώτατου ορίου ανά 
εκμ/ση και τηρούνται οι κανόνες των Κ.Ο.Α. 

ΣΗΜΕΙΩΣΗ: Στα νησιά του Αιγαίου Πελάγους περι¬ 
λαμβάνονται όλα τα νησιά του Αιγαίου εκτός από την 
Κρήτη και την Εύβοια. 

ΑΡΘΡΟ 4 

1. ΚΥΡΩΣΕΙΣ: 

1. Δικαιούχοι που δηλώνουν ψευδή ή ανακριβή στοιχεία 
ή προσπαθούν να παραπλανήσουν την Υπηρεσία για να 
τύχουν των ενισχύσεων του παρόντος προγράμματος, 
τότε: 

• Αποβάλλονται από το μέτρο. 

• Τυχόν καταβληθέντα ποσά αναζητούνται ως αχρε- 
ωστήτως καταβληθέντα. 

• Αποκλείονται από τις ενισχύσεις του παρόντος μέ¬ 
τρου τουλάχιστον για δύο έτη με Απόφαση του Προϊ¬ 
σταμένου της Δ/νσης Αγροτικής Ανάπτυξης της Νομ/κης 
Αυτοδ/σης. 

2. Δικαιούχοι που δηλώνουν ανακριβή στοιχεία χωρίς 
πρόθεση να παραπλανήσουν την υπηρεσία αποκλείο¬ 
νται από τις ενισχύσεις του παρόντος μέτρου για το 
εξεταζόμενο έτος. 

3. Δικαιούχοι του προγράμματος που εμπλέκονται οι 
ίδιοι ή τα μέλη των οικογενειών τους που έχουν άμεση 
σχέση με την εκμετάλλευση σε δραστηριότητες που 
αφορούν καλλιέργεια, διάθεση, κατοχή, εμπορία ναρ¬ 
κωτικών ουσιών, απάτη σε βάρος του Δημοσίου, κατα¬ 
στροφή του περιβάλλοντος, ζωοκλοπή αποβάλλονται 
από το μέτρο και υποχρεώνονται στην επιστροφή του 
συνόλου των ποσών που έχουν εισπράξει σαν αχρεω- 
στήτως καταβληθέντα. 

Σε περίπτωση έκδοσης αθωωτικής απόφασης στους 
δικαιούχους καταβάλλεται η οικονομική ενίσχυση από 
την οποία είχαν αποκλεισθεί. 

4. Δικαιούχοι του μέτρου που μειώνουν την αξιοποιού- 
μενη έκταση πάνω από το 30% χωρίς αυτή να μειώνεται 
κάτω των 20 στρεμμάτων σε σχέση με το προηγούμενο 
έτος καθώς και τις ΖΜ πάνω από 30% σε σχέση με το 
έτος βάσης χωρίς να συντρέχουν λόγοι ανωτέρας βίας 
υποχρεώνονται από τα ποσά που έλαβαν το προηγού¬ 
μενο έτος να επιστρέφουν το ποσό που αντιστοιχεί 
στη μείωση αυτή. 

5. Δικαιούχοι του μέτρου που μειώνουν την αξιοποι- 
ούμενη έκταση κάτω από 20 στρέμματα, χωρίς να συ¬ 
ντρέχουν λόγοι ανωτέρας βίας, επιστρέφουν σαν αχρε- 
ωστήτως καταβληθέντα τα ποσά της προηγούμενης 
παραγράφου προσαυξημένα κατά 25% εφόσον παρα¬ 
μένουν στις ορεινές και μειονεκτικές περιοχές ασκώ¬ 
ντας γεωργική δραστηριότητα και κατά 50% εφόσον 

παραμένουν στις εν λόγω περιοχές χωρίς να ασκούν 
γεωργική δραστηριότητα. 

6. Δικαιούχοι του μέτρου που εγκαταλείπουν τις ορει¬ 
νές και μειονεκτικές περιοχές χωρίς να συντρέχουν λό¬ 
γοι ανωτέρας βίας τότε επιστρέφουν σαν αχρεωστήτως 
τα καταβληθέντα ποσά που αντιστοιχούν: 

6.1. Στο 50% των συνολικών ποσών που έχουν ει- 
σπράξει εφόσον εξακολουθούν να ασκούν γεωργική 
δραστηριότητα και η παράβαση έγινε μέχρι και το 3ο 
έτος της δέσμευσης και στο 25% εφόσον η παράβαση 
έγινε το 4ο ή 5ο έτος. 

6.2 Στο 100% των συνολικών ποσών που έχουν εισπρά- 
ξει εφόσον διακόπτουν την γεωργική δραστηριότητα και 
η παράβαση έγινε μέχρι και το 3ο έτος της δέσμευσης 
και στο 50% εφόσον η παράβαση έγινε στο 4ο ή 5ο 
έτος της δέσμευσης. 

7. Δικαιούχοι του μέτρου στους οποίους ανιχνεύθηκαν 
κατάλοιπα ουσιών απαγορευμένων δυνάμει της οδηγίας 
96/22/ΕΚ (1-125) ή κατάλοιπα ουσιών που επιτρέπονται 
μεν δυνάμει της εν λόγω οδηγίας αλλά χρησιμοποιή¬ 
θηκαν παράνομα, κατ’ εφαρμογή των διατάξεων της 
οδηγίας 96/23/ΕΚ (1125) σε ζώο που ανήκει στην αγέλη 
βοοειδών ενός παραγωγού ή εάν βρεθεί σε οποιαδήπο¬ 
τε μορφή στην εκμ/ση του παραγωγού απαγορευμένη 
ουσία ή προϊόν ή επιτρεπόμενη ουσία ή προϊόν δυνάμει 
της οδηγίας 96/22/ΕΚ που όμως κατέχεται παράνομα ο 
παραγωγός αποκλείεται από την χορήγηση της ενίσχυ¬ 
σης κατά το ημερολογιακό έτος της διαπίστωσης και 
τυχόν ενίσχυση που έχει χορηγηθεί κατά το έτος αυτό, 
επιστρέφεται σαν αχρεωστήτως καταβληθείσα. 

Σε περίπτωση επανάληψης της παράβασης κατά τη 
διάρκεια της περιόδου δέσμευσης οδικαιούχος, με από¬ 
φαση του οικείου φορέα υλοποίησης και ανάλογα με 
την σοβαρότητα της παράβασης πλην των επιπτώσεων 
του προηγούμενου εδαφίου, αποκλείεται από τις ενι- 
σχύσειςτου μέτρου για διάστημα μέχρι 5 ετών. 

8. Δικαιούχοι του μέτρου που με οποιοδήποτε τρόπο 
δεν διευκολύνουν τους ελέγχους πουπραγματοποιούν 
τα εθνικά ή κοινοτικά όργανα ή κωλυσιεργούν κατά την 
διενέργεια των επιθεωρήσεων και δειγματοληψιών που 
είναι αναγκαίες για την εφαρμογή των εθνικών σχεδί¬ 
ων επιτήρησης των καταλοίπων ή κατά την εκτέλεση 
των εργασιών έρευνας και ελέγχου που προβλέπονται 
από την οδηγία 96/23/ΕΚ, υπόκεινται στις κυρώσεις που 
προβλέπονται στη παράγραφο 7. 

9. Δικαιούχοι του μέτρου που δεν τηρούν καθ’ όλη 
την περίοδο της δέσμευσής τους Κώδικες Ορθής Γε¬ 
ωργικής Πρακτικής όπως τους έχουν δηλώσει στο καλ¬ 
λιεργητικό σχέδιο (που συνοδεύει την αίτηση ένταξής 
τους στο πρόγραμμα), υπόκεινται στις κυρώσεις που 
προβλέπονται στους ΚΟΓΠ. Οι ποινές εκφράζονται ως 
ποσοστό επί της ετήσιας πληρωμής που εισπράττει 
ο γεωργός για κάθε ενίσχυση στην οποία υποβάλει 
αίτηση πληρωμής. 

Ειδικότερα, στις περιπτώσεις μη τήρησης των πυ¬ 
κνοτήτων βόσκησης οι κυρώσεις υπολογίζονται επί του 
ποσού ενίσχυσης για την δηλωθείσα έκταση βοσκο¬ 
τόπων. 

2. ΜΗ ΕΠΙΒΟΛΗ ΚΥΡΩΣΕΩΝ: 

Στους δικαιούχους του Προγράμματος δεν επιβάλλο¬ 
νται κυρώσεις στις παρακάτω περιπτώσεις : 

1) Εάν διακόψουν την άσκηση της γεωργικής δραστη¬ 
ριότητας ή εγκαταλείψουν τις ορεινές και μειονεκτικές 


περιοχές, με την προϋπόθεση όμως ότι εξασφαλίζουν 
κατά τα οριζόμενα σε ειδική απόφαση του Υπουργεί¬ 
ου Αγροτικής Ανάπτυξης και Τροφίμων και σύμφωνα 
με τους όρους και προϋποθέσεις του παρόντος προ¬ 
γράμματος, την συνέχιση της λειτουργίας της εκμ/σης, 
τουλάχιστον μέχρι την συμπλήρωση της υποχρεωτική 
πενταετίας. 

2) Εφ' όσον μεταβιβάσουν μέρος της ιδιόκτητης γε¬ 
ωργικής τους εκμ/σης (ακίνητη περιουσία, ζωϊκό κεφά¬ 
λαιο) σε παιδιά τους ή αδέλφια τους που ασκούν το 
επάγγελμα του γεωργού στις ορεινές και μειονεκτικές 
περιοχές, με τον όρο και οι ίδιοι να εξακολουθούν να 
είναι δικαιούχοι του παρόντος προγράμματος. 

ΑΠΑΛΛΑΓΗ ΑΠΟ ΤΟ ΠΡΟΓΡΑΜΜΑ 

1 Οι δικαιούχοι του προγράμματος απαλλάσσονται 
των υποχρεώσεών τους εφόσον: 

α. Συνταξιοδοτούνται λόγω αποχώρησης από την 
ενεργό επαγγελματική απασχόληση. 

β. Εντάσσονται στο Πρόγραμμα της πρόωρης συντα- 
ξιοδότησης. 

γ. Είναι ανίκανοι για άσκηση επαγγελματικής δραστη¬ 
ριότητας με ποσοστό ανικανότητας ίσο ή μεγαλύτερο 
των 67% 

δ.Έχουν εξαντλήσει το πενταετές χρονικό διάστημα 
που έχει καθορισθεί, από την ένταξη του παραγωγού 
στο πρόγραμμα και την πρώτη πληρωμή. 

Στις περιπτώσεις αυτές ισχύουν οι κυρώσεις όπως 
εφαρμόζονται για τις διαπιστώσεις και τα ευρήματα 
της τρέχουσας χρονιάς. 

ε. Η περιουσία τους αποτελεί αντικείμενο αναγκαστι¬ 
κής απαλλοτρίωσης για λόγους δημόσιας ωφέλειας. 

στ. Συντρέχει περίπτωση ανώτερης βίας. 

2 Λεπτομέρειες για την κλιμάκωση των κυρώσεων 
σύμφωνα με τα άρθρα 69, 70, 71 και 72 του Καν. 817/2004 
της Ευρ. Επιτροπής ορίζονται με απόφαση Υπουργού 
Αγροτικής Ανάπτυξης και Τροφίμων. 

ΑΡΘΡΟ 5 

ΕΠΙΣΤΡΟΦΗ ΑΧΡΕΩΣΤΗΤΩΣ ΚΑΤΑΒΛΗΘΕΝΤΩΝ ΠΟΣΩΝ 

Σε περίπτωση αχρεώστητης καταβολής ενισχύσεων, 
ο δικαιούχος επιστρέφει το ποσό της ενίσχυσης προ¬ 
σαυξημένο με τους νόμιμους τόκους σύμφωνα με τη 
διαδικασία που προβλέπεται από το αριθ. 28 του ν. 
2520/1997 όπως τροποποιημένο ισχύει. 

ΑΡΘΡΟ 6 

ΚΩΔΙΚΕΣ ΟΡΘΗΣ ΓΕΩΡΓΙΚΗΣ ΠΡΑΚΤΙΚΗΣ (Κ.Ο.Γ.Π.) 

Στις Ορεινές και Μειονεκτικές περιοχές για τις οποίες 
καταβάλλεται Εξισωτική Αποζημίωση στους γεωργούς, 
οι ελάχιστες υποχρεώσεις όσον αφορά τις περιβαλλοντι¬ 
κές δεσμεύσεις των γεωργών καθορίζονται με την Κοινή 
απόφαση των Υπουργών Οικονομίας και Οικονομικών, 
Εσωτερικών Δημόσιας Διοίκησης και Αποκέντρωσης και 
Αγροτικής Ανάπτυξης και Τροφίμων, αριθμ. 568/2004, 
όπως έχουν εγκριθεί από την Ευρωπαϊκή Επιτροπή. 

1. Εφαρμογή καΓΕλεγχος των Κ.Ο.Γ.Π. 

Η αίτηση ένταξης του δικαιούχου στο πρόγραμμα Εξι- 
σωτικών Αποζημιώσεων συνοδεύεται από καλλιεργητικό 
σχέδιο, με μορφή Υπεύθυνης Δήλωσης. 

Σε αυτό ο παραγωγός περιγράφει ανάλογα με την 
παραγωγική κατεύθυνση της εκμετάλλευσής του, την 
γεωγραφική και τοπογραφική της θέση, ποιες από τις 
δεσμεύσεις των ΚΟΓΠ θα εφαρμόσει. 

Το καλλιεργητικό σχέδιο καθώς και τα παραστατικά 
αγοράς λιπασμάτων, τηρούνται απαραιτήτως στην εκ¬ 
μετάλλευση σε φάκελο, ο οποίος τίθεται στη διάθεση 
του ελεγκτή κατά τον επιτόπιο έλεγχο. 

Κατ’ έτος, στο 5% των δικαιούχων, πραγματοποιείται 
επιτόπιος έλεγχος, από τη Δ/νση Αγροτικής Ανάπτυξης, 
για να διαπιστωθεί η τήρηση των δεσμεύσεών τους. 

Στον επιτόπιο έλεγχο ελέγχεται η τήρηση των περι¬ 
βαλλοντικών όρων ως εξής: 

Α. Ελέγχεται το τηρούμενο από τον παραγωγό σύ¬ 
στημα καταγραφής των καλλιεργητικών μεθόδων που 
χρησιμοποιεί 

Β. Ελέγχεται η κατάσταση των καλλιεργειών. 

Γ. Πραγματοποιείται έλεγχος των αποδόσεων. 

Δ. Καθώς και έλεγχος των τιμολογίων και των λογα¬ 
ριασμών αγορών. 

Ε. Εάν είναι εφικτό ανάλυση εδάφους, φυτών κ.λπ. 

ΑΡΘΡΟ 7 

ΠΙΣΤΩΣΕΙΣ - ΤΡΟΠΟΣ ΧΡΗΜΑΤΟΔΟΤΗΣΗΣ 

1. Οργανισμός Πληρωμής είναι ο ΟΠΕΚΕΠΕ. 

2. Η συνολική δαπάνη που προκύπτει από την εφαρ¬ 
μογή του μέτρου βαρύνει τον Ειδικό Λογαριασμό Εγ¬ 
γυήσεων Γεωργικών Προϊόντων (ΕΛΕΓΕΠ), ο οποίος 
χρηματοδοτείται από τον Κ.Α.Ε 5323 του Τακτικού 
Προϋπολογισμού. 

Με Κοινή Απόφαση των Υπουργών Οικονομίας και 
Οικονομικών και Αγροτικής Ανάπτυξης και Τροφίμων 
καθορίζεται το ετήσιο ύψος δαπανών και το ποσόχρη- 
ματοδότησης του ΕΛΕΓΕΠ, με βάση τον χρηματοδοτικό 
πίνακα του ΕΠΑΑ. 

Το ποσό της προϋπολογισθείσας συνολικής δαπάνης 
(εθνικής και κοινοτικής συμμετοχής) για τα έτη 2000- 
2006 ανέρχεται μέχρι τα 955,9 εκατ. ΕΥΡΩ και για το 
έτος 2006 το ύψος της προϋπολογισθείσας δαπάνης, 
ανέρχεται στο ποσό μέχρι 170.000.000 ΕΥΡΩ, με το 
οποίο θα χρηματοδοτηθεί ο ΕΛΕΓΕΠ. 

3. Δικαιούχος της Κοινοτικής Συμμετοχής έχει καθο- 
ρισθεί το Ελληνικό Δημόσιο. Το ποσό πού αντιστοιχεί 
στην κοινοτική συμμετοχή και καταβάλλεται από το 
ΕΓΤΠΕ-Εγγυήσεις θα μεταφέρεται στον λογαριασμό 
του Ελληνικού Δημοσίου που τηρείται στο κεντρικό 
κατάστημα της Τράπεζας της Ελλάδος. 

4. Πλέον των ανωτέρω ποσών εγκρίνονταί: 

• Για την κάλυψη των εξόδων προμήθειας γραφικών 
εκτυπωτικών και λοιπών αναγκαίων υλικών για την υλο¬ 
ποίηση του προγράμματος, έως 247.000 Ευρώ. 

• Για την κάλυψη των εξόδων κινήσεων του προσω¬ 
πικού των φορέων εφαρμογής του προγράμματος, έως 
1.700.000 Ευρώ. 

• Για την κάλυψη δαπανών αλλαγής του μηχανογραφι¬ 
κού συστήματος, σύμφωνα με τις απαιτήσεις των νέων 
κανονισμών του Συμβουλίου 1782/2003/ΕΚ και 1783/2003/ 
ΕΚ, έως ποσού 500.000 ΕΥΡΩ. 

Η δαπάνη αυτή περιέχει και τον Φ.Π.Α. 

5. Τα δικαιολογητικά για τις οικονομικές ενισχύσεις 


καθώς και οι λεπτομέρειες του τρόπου πληρωμής των 
δικαιούχων του προγράμματος καθορίζονται με Απόφα¬ 
ση του Υπουργού Αγροτικής Ανάπτυξης και Τροφίμων 
ΑΡΘΡΟ 8 

ΤΕΛΙΚΕΣ ΔΙΑΤΑΞΕΙΣ 

1. Οι ΟΤΑ είναι υπεύθυνοι για την υποδοχή των φακέ¬ 
λων υποψηφιότητας. 

2. Οι Δ/νσεις Αγροτικής Ανάπτυξης των Νομ/κών Αυ¬ 
τοδιοικήσεων της Ελλάδος είναι υπεύθυνες για: 

(α) την επεξεργασία των αιτήσεων των δικαιούχων 
και καταχώρησή τους μηχανογραφικά. 

(β) τον έλεγχο όλων των δικαιολογητικών. 

(γ) την αναγνώριση και εκκαθάριση της δαπάνης 

(δ) τους ελέγχους, διοικητικούς και επιτόπιους. 

3. Οι Δ/νσεις Γεωργικής Ανάπτυξης των Περιφερειών 
είναι υπεύθυνες για την εκτέλεση των δευτεροβάθμι¬ 
ων διοικητικών ελέγχων και την εξέταση των προσφυ¬ 
γών. 

4. Η Δ/νση Πληροφορικής του Υπουργείου Αγροτικής 
Ανάπτυξης και Τροφίμων είναι υπεύθυνη για την μηχα¬ 
νογραφική εφαρμογή του προγράμματος, την μηχανο¬ 
γραφική υποστήριξη των Δ/νσεων Αγροτικής Ανάπτυξης 
και για την βοήθεια στις πληρωμές. 

5. Ο ΟΠΕΚΕΠΕ είναι υπεύθυνος για την πληρωμή των 
δικαιούχων, για τους δευτεροβάθμιους διοικητικούς και 
επιτόπιους ελέγχους καθώς και για τους ελέγχους στις 
αρμόδιες υπηρεσιακές μονάδες των Ν.Α. 

6. Η Δ/νση Προγραμματισμού και Γεωργικών Διαρ¬ 
θρώσεων του Υπουργείου Αγροτικής Ανάπτυξης και 
Τροφίμων, είναι υπεύθυνη για την έκδοση υπουργικών 
αποφάσεων, εγκυκλίων και διευκρινήσεων για την ορθή 
εφαρμογή του προγράμματος. 

7. Η Αρχή Διαχείρισης του ΕΠΑΑ, είναι υπεύθυνη για 
τον προγραμματισμό, την παρακολούθηση, την αξιολό¬ 
γηση καθώς και την πραγματοποίηση ελέγχων αυτόνο¬ 
μα είτε σε συνεργασία με τον ΟΠΕΚΕΠΕ. 

8. Οι λεπτομέρειες εφαρμογής της παρούσας ορίζο¬ 
νται με απόφαση Υπουργού Αγροτικής Ανάπτυξης και 
Τροφίμων. 

9. Οι διατάξεις της απόφασης αυτής ισχύουν από την 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2006 

